Priloga 1

Številka: 0142-31/2024-2720
Datum: 21. 7. 2026	


Ministrstvo za demografijo, družino in socialne zadeve objavlja



JAVNI POZIV
ZA NADOMESTNE PREDSTAVNIKE USTANOVITELJA V ORGANIH JAVNIH SOCIALNOVARSTVENIH ZAVODOV, ŠIFRA 0142-31/2024-2720



Ministrstvo za demografijo, družino in socialne zadeve javno poziva zainteresirane kandidatke oziroma kandidate (v nadaljnjem besedilu: kandidat), da kandidirajo za članico oziroma člana (v nadaljnjem besedilu: član), oziroma predstavnico oziroma predstavnika (v nadaljnjem besedilu: predstavnik) Republike Slovenije v:

	Javni socialnovarstveni zavod:
	Varstveno delovni center Murska Sobota, 
Trstenjakova ulica 69, 9000 Murska Sobota

	Organ: 	
	svet zavoda




Rok za oddajo prijave je 8 dni od objave tega javnega poziva oziroma do poteka morebitnega podaljšanega roka za prijave. Na podlagi ustanovitvenega akta javnega socialnovarstvenega zavoda Varstveno delovnega centra Murska Sobota svet javnega socialnovarstvenega zavoda (v nadaljnjem besedilu: JSVZ) sestavljajo 4 predstavniki ustanovitelja. 

Kandidati morajo posredovati prijavo na obrazcu, ki je priloga tega javnega poziva, z življenjepisom v Europass obliki. 

Kandidati, ki se bodo javili na javni poziv, morajo izkazati izpolnjevanje naslednjih pogojev in omejitev: 
1. najmanj višja izobrazba (VI. raven SOK / V. raven EOK),
1. najmanj 5 let delovnih izkušenj, 
1. strokovna znanja in izkušnje s področja socialnega varstva, zdravstva, ekonomije, prava ali druga znanja in izkušnje iz družboslovja,
1. kandidat ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti, in ne sme biti obsojen na nepogojno kazen zapora v trajanju več kot šest mesecev ter zoper njega ne sme biti vložena pravnomočna obtožnica zaradi naklepnega kaznivega dajanja, ki se preganja po uradni dolžnosti,
1. kandidat ni poklicna funkcionarka oziroma poklicni funkcionar,
1. kandidat ne more biti oseba, ki je direktorica oziroma direktor istovrstnega JSVZ, v svet katerega kandidira, 
1. kandidat na dan prijave in v zadnjih treh letih pred prijavo ne sme biti v delovnem ali drugem poslovnem razmerju z JSVZ ali z direktorjem JSVZ, v svet katerega kandidira,
1. kandidat je lahko hkrati predstavnik ustanovitelja v največ dveh svetih javnih zavodov, katerih ustanoviteljica je Republika Slovenija.




Pri izbiri kandidatov se bodo poleg zgoraj navedenih pogojev in omejitev upoštevali tudi naslednji kriteriji:
1. znanja s področja vodenja in upravljanja,
1. poznavanje in izkušnje s področja delovanja javnega zavoda,
1. poznavanje socialne problematike v lokalnem okolju,
1. ugled in aktivnost v lokalnem okolju (prostovoljstvo).

Od kandidata se še pričakuje:
1. splošna razgledanost in druga uporabna znanja,
1. komunikacijske sposobnosti,
1. sposobnost timskega dela.
 
Kandidati pošljejo prijavo v zaprti ovojnici z označbo: »Za javni poziv – šifra 0142-31/2024-2720«, in sicer na naslov: Ministrstvo za demografijo, družino in socialne zadeve, Štukljeva cesta 44, 1000 Ljubljana, v roku 8 dni od objave tega javnega poziva oziroma do poteka morebitnega podaljšanega roka za prijavo. Za pisno obliko prijave se šteje tudi elektronska oblika prijave, poslana na elektronski naslov: gp.mddsz@gov.si, pri čemer veljavnost prijave ni pogojena z elektronskim podpisom kandidata.  
 
Kontaktna oseba za dodatna pojasnila:  

-	Darja Hočevar, elektronski naslov: darja.hocevar@gov.si, telefon: 01/369 7602.

 

Kandidati bodo obveščeni le v primeru imenovanja za predstavnika ustanovitelja s sklepom Vlade Republike Slovenije, ne pa tudi v primeru neuvrstitve v nadaljnji postopek oziroma neimenovanja. 

V postopku javnega poziva ni možno vlagati pravnih sredstev. 
 
Kandidati kazensko in materialno odgovarjajo za pravilnost navedb v prijavi. 

